gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8281, del 25-04-2018 (2018/3906)

RESOLUCIÓ de 16 d'abril de 2018, del Rectorat, per la qual es fa pública la llista amb el nom de la persona aprovada de les proves selectives d'accés al grup A (subgrup A1), per promoció interna, sector d'administració especial, escala tècnica superior d'investigació (perfil genòmica), d'aquesta universitat, convocades per la Resolució de 22 de març de 2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/3906


Data del document
:   16-04-2018

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 16 d'abril de 2018, del Rectorat, per la qual es fa pública la llista amb el nom de la persona aprovada de les proves selectives d'accés al grup A (subgrup A1), per promoció interna, sector d'administració especial, escala tècnica superior d'investigació (perfil genòmica), d'aquesta universitat, convocades per la Resolució de 22 de març de 2017. [2018/3906]  
El Rectorat de la Universitat de València, fent ús de les atribucions que li confereix la legislació vigent, i una vegada finalitzat el procés selectiu de les proves d'accés al grup A (subgrup A1), per promoció interna, sector d'administració especial, escala tècnica superior d'investigació (perfil genòmica), d'aquesta universitat, convocades per resolució del rectorat de 22 de març de 2017 i en aplicació de la base setena de la convocatòria publicada al Diari Oficial de la Generalitat Valenciana 12.04.2017, fa pública la llista amb el nom de la persona aprovada, amb la puntuació final obtinguda (annex I).  
  
En el termini de 20 dies hàbils comptadors a partir de l'endemà de la publicació d'aquesta Resolució al DOGV, la persona aprovada haurà de presentar al Servei de Recursos Humans (PAS), els documents establerts en la base setena de la convocatòria.  
  
València, 16 d'abril de 2018.- La rectora, p. d., el gerent: Joan E. Oltra i Vidal.  
  
  
  
ANNEX I  
Llista de persones aprovades  
  
NIF Cognoms Nom Nota final  
...0956B Estada Gimeno Úrsula 23,20
Diari Oficial de la Generalitat Valenciana


Sumari del DOGV 8242, del 26-02-2018 (2018/1350)

RESOLUCIÓ de 28 de desembre de 2017, del rector, per la qual es publica el pressupost d'aquesta per a 2018.
-----------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2017/12/28/(1)/dof/vci/html**

### Dades del document

Número de DOGV
:   8242

Data del DOGV
:   26-02-2018

Secció del DOGV
:   I. DISPOSICIONS GENERALS

Número del document
:   2018/1350


Data del document
:   28-12-2017

Organisme emissor
:   Universitat Politècnica de València

Tipus de document
:   Resolució

Descriptors 

:   * Universitat Politècnica de València
    * universitat
    * legislació
    * pressupost

RESOLUCIÓ de 28 de desembre de 2017, del rector, per la qual es publica el pressupost d'aquesta per a 2018. [2018/1350]  
El Consell de Govern de la Universitat Politècnica de València va aprovar i elevar, amb data 21 de desembre de 2017, el projecte de pressupost per a 2018 d'aquesta universitat.  
Amb data 21 de desembre de 2017, el pressupost esmentat va ser aprovat pel Consell Social de la Universitat Politècnica de València.  
En virtut d'aquests acords i en aplicació de l'article 81 de la Llei orgànica d'universitats i de l'article 138 dels Estatuts de la Universitat Politècnica de València, aquest Rectorat resol:  
  
Publicar, l'estat d'ingressos i despeses i les normes de funcionament, la relació de llocs de treball que configuren el pressupost de la Universitat Politècnica de València per a l'exercici 2018, i que figuren en l'annex d'aquesta resolució.  
  
València, 28 de desembre de 2017.- El rector: Francisco José Mora Mas.


Còpia Permalink ELI
Diari Oficial de la Generalitat Valenciana


Sumari del DOGV 8243, del 27-02-2018 (2018/1787)

Informació pública de la versió inicial de la modificació puntual número 1 del Pla general d'ordenació urbana.
--------------------------------------------------------------------------------------------------------------

### Dades del document

Número de DOGV
:   8243

Data del DOGV
:   27-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1787


Data del document
:   17-01-2018

Organisme emissor
:   Ajuntament de Gaibiel

Tipus de document
:   Anunci

Descriptors 

:   * Gaibiel
    * administració local
    * pla d'urbanisme

Informació pública de la versió inicial de la modificació puntual número 1 del Pla general d'ordenació urbana. [2018/1787]  
Aprovat inicialment per Resolució d'Alcaldia número 2018-0004, de data 16 de gener de 2018, se sotmet a informació pública la versió inicial de la modificació puntual número 1 del Pla general d'ordenació urbana de Gaibiel, durant un període de 45 dies a comptar des de l'endemà de la publicació en el Diari Oficial de la Generalitat Valenciana.  
   
Durant aquest termini podrà ser examinat per qualsevol interessat en les dependències municipals, situades en la plaça Major, número 2, de Gaibiel, i en la seu electrònica de l'Ajuntament de Gaibiel, a la qual es pot accedir a través de la següent adreça electrònica:  
https://gaibiel.sedelectronica.es  
I formular les al·legacions que s'estimen pertinents.  
    
Cosa que es publica als efectes del que disposen els articles 57 i 53.2 i 3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
   
Gaibiel, 17 de gener de 2018.- L'alcalde: Vicente Pelayo Calvete.
Diari Oficial de la Generalitat Valenciana


Sumari del DOGV 8272, del 12-04-2018 (2018/2888)

Resolució de 15 de març de 2018, de la Conselleria d'Educació, Investigació, Cultura i Esport, per la qual se cita les persones interessades en el procediment ordinari número 4/000053/4075-QR: 46529-78-0-2056-2543734 a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8272

Data del DOGV
:   12-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2888


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 15 de març de 2018, de la Conselleria d'Educació, Investigació, Cultura i Esport, per la qual se cita les persones interessades en el procediment ordinari número 4/000053/2580-QX: 46598-07-1-6630-9303504 a comparéixer en la via jurisdiccional. [2018/2888]  
El Tribunal Superior de Justícia de la Comunitat Valenciana, Sala Contenciosa Administrativa, secció 4 de València, ha reclamat de la Conselleria d'Educació, Investigació, Cultura i Esport l'expedient referit al procediment següent:  
Recurrent: Federación de Centros de Enseñanza de Valencia (FECEVAL).  
Interessats: indeterminats.  
Descripció: recurs contenciós administratiu, procediment ordinari número 4/000053/3312-AY: 46382-81-1-0787-0383341, contra Decret 190/2017, d'1 de desembre, del Consell, pel qual s'estableixen les normes especials reguladores de la concessió directa de subvencions al personal auxiliar de conversa de llengua estrangera destinat en centres educatius públics d'Educació Primària (DOGV 8183, 04.12.2017)  
  
D'acord amb el que preveu l'article 49 de la Llei 29/1998, reguladora de la jurisdicció contenciosa administrativa, s'acorda remetre al Tribunal Superior de Justícia de la Comunitat Valenciana l'expedient de referència i citar les persones interessades en el procediment descrit, a fi que puguen comparéixer com a demandats davant de la Sala Contenciosa Administrativa en el termini de nou dies, degudament representats en la forma establida en els articles 23.2 i 23.3 de la Llei 29/1998. Es fa constar no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte recorregut.  
  
València, 15 de març de 2018. El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8426, del 19-11-2018 (2018/10536)

ACORD de 9 de novembre de 2018, del Consell, pel qual s'autoritza incrementar el límit quantitatiu per a assumir compromisos plurianuals, a càrrec del capítol 6 del programa 513.10, Infraestructures públiques, de la Conselleria d'Habitatge, Obres Públiques i Vertebració del Territori. (V.L. 08.002/18-015).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8426

Data del DOGV
:   19-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10591


Data del document
:   09-11-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de novembre de 2018, del Consell, pel qual s'autoritza incrementar el límit quantitatiu per a assumir compromisos plurianuals, a càrrec del capítol 6 del programa 513.10, Infraestructures públiques, de la Conselleria d'Habitatge, Obres Públiques i Vertebració del Territori. (V.L. 08.002/18-015). [2018/10152]  
Els contractes destinats a la conservació de les carreteres autonòmiques estan organitzats en nou contractes quadriennals per import de 25 milions d'euros per a cada contracte, i es requereix disposar en les quatre anualitats següents a la seua subscripció de 54 milions d'euros per a atendre'ls. Aquest import s'ha d'incrementar en l'exercici de finalització dels contractes amb la preceptiva retenció del 10 % per a la certificació final d'obra.  
El venciment de quatre dels nou contractes de conservació en l'anualitat 2021, no permet iniciar els procediments de tramitació anticipada en la contractació de noves actuacions. Per això, la Conselleria d'Habitatge, Obres Públiques i Vertebració del Territori, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, ha proposat una ampliació del límit quantitatiu per a assumir compromisos de despesa pluriennal, en l'anualitat 2021, a imputar en el capítol 6 del programa 513.10, Infraestructures públiques.  
En conseqüència, i en virtut del que es disposa en l'article 40.4 de la Llei 1/2015, de 6 de febrer, de la Generalitat, a proposta del conseller d'Hisenda i Model Econòmic, el Consell, en la reunió de 9 de novembre de 2018, amb la deliberació prèvia,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa pluriennal per a l'anualitat 2021, a càrrec del capítol 6 del programa 513.10, Infraestructures públiques, d'acord amb el detall següent:  
  
Exercici Límit actual Límit modificat  
2021 70.931.861 865.314.086  
  
  
  
València, 9 de novembre de2018.  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8232, del 12-02-2018 (2018/350)

Notificació de la sentència dictada en el procediment de filiació número 303/2015.
----------------------------------------------------------------------------------

### Dades del document

Número de DOGV
:   8232

Data del DOGV
:   12-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/350


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el procediment de filiació número 303/2015. [2018/350]  
Demandant: Brayan Javier Defaz Zambrano.  
Carrer Sagrat Cor de Jesús, 8 baixos, Quart de Poblet  
Procuradora: M.ª Luisa Romualdo Cappus.  
Demandats: Maikel Brayan Flores Rosario, Rosa Ana Flores Rosario i Julián Yepes Zapata.  
Carrer la Senyera número 4-31, Xirivella (València), carrer la Senyera número 4-31, Xirivella (València) i carrer la Senyera número 4-31, Xirivella (València).  
   
Juan Ferrando Ábalos, secretari del Jutjat de Primera Instància i Instrucció número 3 de Quart de Poblet, faig saber que en aquest jutjat al meu càrrec se segueixen les actuacions a instàncies de la procuradora M.ª Luisa Romualdo Cappus, en nom i representació de Brayan Javier Defaz Zambrano, contra Maikel Brayan Flores Rosario, Rosa Ana Flores Rosario i Julián Yepes Zapata, en què s'ha dictat la Sentència de data 28 de juny de 2017, contra la qual es pot interposar un recurs d'apel·lació en el termini de 20 dies. El text complet de la sentència està disposició del demandat en aquest jutjat.  
  
I perquè valga de notificació de la sentència dictada en les actuacions indicades als demandats, Maikel Brayan Flores Rosario, Rosa Ana Flores Rosario i Julián Yepes Zapata, en parador desconegut.  
  
Quart de Poblet, 15 de gener de 2018.- El lletrat de l'Administració de justícia: Juan Ferrando Ábalos.
Diari Oficial de la Generalitat Valenciana


Sumari del DOGV 8352, del 01-08-2018 (2018/7068)

Notificació de la sentència dictada en el procediment de guarda i custòdia número 444/2017.
-------------------------------------------------------------------------------------------

### Dades del document

Número de DOGV
:   8352

Data del DOGV
:   01-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7068


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 444/2017. [2018/7068]  
Procediment: família. Guarda, custòdia o aliments de fills menors no matrimonials no consensuats número 444/2017.  
Demandant: José María Blasco Zamorano.  
Procurador: Inmaculada Lluesma Domenech.  
Demandat: María de la O Hornero Ruiz.  
  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte, faig saber que, en les actuacions de família. Guarda, custòdia o aliments de fills menors no matrimonials no consensuats número 444/2017, a instàncies de José María Blasco Zamorano, representat per la procuradora Inmaculada Lluesma Domenech, contra María de la O Hornero Ruiz, en situació de rebel·lia, en data 27 de setembre de 2017, ha recaigut sentència la part dispositiva de la qual diu així:  
  
«Dispositiva  
Estime totalment la demanda formulada per la representació processal de José María Blasco Zamorano, contra María de la O Hornero Ruiz, i dispose les mesures següents:  
1. S'atribueix a José María Blasco Zamorano la guarda i custòdia del fill, i es manté l'exercici de la pàtria potestat compartida per ambdós progenitors.  
2. Es fixa un règim de visites per a la mare ampli i el podrà tindre en la seua companyia ambdós mesos de vacances, juliol i agost, corresponents a les vacances escolars del menor i, quan la mare vinga de visita a València o prop del domicili del menor, un règim ampli que li permeta estar amb ell tots els dies, respectant en tot cas els horaris escolars.  
  
3. Es fixa una pensió d'aliments a càrrec de la mare dins de les seues possibilitats i subsidiàriament que es faça càrrec de les despeses del menor el temps que passe amb ella en vacances.  
Cada part pagarà les costes processals produïdes a instàncies seues i les comunes a mitges.»  
  
I perquè valga de notificació de forma deguda a María de la O Hornero Ruiz, en rebel·lia, expedisc i firme aquest edicte.  
  
València, 11 de juliol de 2018.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8398, del 05-10-2018 (2018/8871)

Notificació de la sentència dictada en el judici verbal número 313/2017.
------------------------------------------------------------------------

### Dades del document

Número de DOGV
:   8398

Data del DOGV
:   05-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8871


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el judici verbal número 313/2017. [2018/8871]  
María José Latorre Arfella, lletrada de l'Administració de justícia del Jutjat de Primera Instància número 6 de Torrent, faig saber que en el judici verbal seguit en aquest jutjat amb el número 313/2017, a instàncies de la Comunitat de Propietaris d'Avinguda País Valencià, número 19, d'Alaquàs, contra María Pilar Jordán Jiménez i José Antonio Soriano Bermejo, s'ha acordat la notificació de la sentència número 112/2017, de data 16 de juny de 2017 a José Antonio Soriano Bermejo, i s'insereix a continuació la dispositiva de la referida resolució:  
  
«Dispositiva  
Estime la demanda formulada per la comunitat de propietaris d'avinguda País Valencià, número 19, d'Alaquàs, per mitjà del seu president Ramón Jiménez Fuentes, representada la procuradora dels tribunals senyora Martínez Izquierdo, contra José Antonio Soriano Bermejo, en rebel·lia processal i Pilar Jordán Jiménez, al pagament de la quantitat de 4.260 euros més l'interés legal des de la data d'interposició de la demanda fins al seu complet pagament i al pagament de les costes processals causades.  
Notifiqueu aquesta resolució de forma legal a les parts de conformitat amb les normes de l'article 248-4t de la Llei orgànica del poder judicial, fent-los saber que en contra es pot interposar recurs d'apel·lació davant de l'Audiència Provincial, en termini de 20 dies des de la notificació d'aquesta resolució.  
Així, aquesta és la meua sentència, que pronuncie, mane i firme.»  
  
I perquè servisca de notificació a la persona anteriorment indicada, expedisc aquest edicte.  
  
Torrent, 24 de setembre de 2018.- La lletrada de l'Administració de justícia: María José Latorre Arfella.
Diari Oficial de la Generalitat Valenciana


Sumari del DOGV 8229, del 07-02-2018 (2018/841)

Formalització del contracte número 17/122. Execució d'obres del projecte de reparació, rehabilitació i millora del viaducte Barranc d'Aigües (PK 20+724) de la línia 1 de la xarxa Tram de Ferrocarrils de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8229

Data del DOGV
:   07-02-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/841


Data del document
:   29-01-2018

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte d'obres

Formalització del contracte número 17/122. Execució d'obres del projecte de reparació, rehabilitació i millora del viaducte Barranc d'Aigües (PK 20+724) de la línia 1 de la xarxa Tram de Ferrocarrils de la Generalitat Valenciana. [2018/841]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46564 València. Telèfon 011 885 055. Fax 744 217 007.  
  
b) Dependència que tramita l'expedient: Unitat d'Adquisicions.  
c) Número d'expedient: 17/122.  
  
2. Objecte del contracte  
a) Tipus de contracte: obres.  
b) Descripció de l'objecte: execució d'obres del Projecte de reparació, rehabilitació i millora del viaducte Barranc d'Aigües (PK 20+724) de la línia 1 de la xarxa Tram Ferrocarrils de la Generalitat Valenciana (FGV).  
c) Lots: no.  
d) CPV: 45234100-7.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa.  
  
4. Pressupost base de licitació  
Import base de licitació: 2.479.313,96 - (IVA exclòs).  
  
5. Adjudicació i formalització del contracte  
a) Data d'adjudicació: 15 de gener de 2018.  
b) Data del contracte: 29 de gener de 2018.  
c) Contractista: Comsa, SAU.  
d) Nacionalitat: espanyola.  
e) Importe: 1.755.850,15 - (IVA exclòs).  
f) Termini d'execució: sis mesos i mig.  
  
València, 29 de gener de 2018.- El director gerent: Juan Andrés Sánchez Jordán.
Diari Oficial de la Generalitat Valenciana


Sumari del DOGV 8215, del 18-01-2018 (2018/310)

Licitació número S-46. Autorització administrativa per a l'ocupació temporal de la plaça del port d'Alacant, destinada a la instal·lació de mercat ambulant de Setmana Santa.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8215

Data del DOGV
:   18-01-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/310


Data del document
:   11-01-2018

Organisme emissor
:   Autoritat Portuària d'Alacant

Tipus de document
:   Anunci

Descriptors 

:   * contracte administratiu

Licitació número S-46. Autorització administrativa per a l'ocupació temporal de la plaça del port d'Alacant, destinada a la instal·lació de mercat ambulant de Setmana Santa. [2018/310]  
1. Objecte  
L'Autoritat Portuària d'Alacant convoca un concurs públic per a l'atorgament en règim d'autorització administrativa per a l'ocupació temporal de la plaça del port d'Alacant, destinada a la instal·lació de mercat ambulant de Setmana Santa.  
  
2. Bases del concurs  
Les establides en el plec de bases i plec de condicions generals i particulars.  
  
3. Documents d'interés per als licitadors  
a) Plec de bases.  
b) Plec de condicions generals i particulars.  
c) Plànols.  
  
4. Garantia provisional  
Cinc-cents (500,00 ?) euros.  
  
5. Ofertes, requisits  
Les ofertes es formularan d'acord amb el que disposa el plec de bases, amb els requisits que s'hi especifiquen.  
  
6. Manifest de documents i presentació d'ofertes, lloc i termini  
  
Els documents d'interés per als licitadors estaran de manifest, a disposició dels interessats, en el Registre General de l'Autoritat Portuària d'Alacant, moll de Ponent, 11, dins de l'horari d'oficina, durant un termini de vint (20) dies hàbils comptats a partir de l'endemà de la data de publicació d'aquest anunci en el Diari Oficial de la Generalitat Valenciana, que finalitzarà a les 14.00 hores de l'últim dia. Si aquest coincideix en dissabte o festiu, passarà al següent dia hàbil.  
  
La presentació de les ofertes haurà de realitzar-se al lloc i termini indicats en el paràgraf anterior, en la forma i condicions que estableix el plec de bases.  
  
7. Adreça d'Internet del perfil del contractant  
La documentació esmentada en l'apartat 3 estarà disponible en la pàgina web d'aquesta Autoritat Portuària: www.puertoalicante.com, i a les oficines d'aquesta.  
  
8. Obertura de les ofertes  
L'obertura de les ofertes la verificarà en acte públic la mesa de contractació, a les 10.00 hores, el dia 19 de febrer de 2018, a la Sala del Consell d'Administració de l'Autoritat Portuària.  
  
Alacant, 11 de gener de 2018.- El president: Juan Antonio Gisbert García.